Knisja.mt .td_uid_2_615ec0e7cd6f5_rand.td-a-rec-img{text-align:left}.td_uid_2_615ec0e7cd6f5_rand.td-a-rec-img img{margin:0 auto 0 0} L-Arċidjoċesi ta' Malta ħabbret li l-parroċċa ta' Ġesù Nazzarenu, f'Tas-Sliema se jkollha kappillan ġdid, lid-Dumnikan Patri Claudio Borg. L-Arċisqof Charles Jude Scicluna se jkun qed jiċċelebra quddiesa fil-bidu tal-ħidma pastorali ta' Patri Claudio Borg. Patri Claudio Borg twieled fit-22 ta' Awwissu 1963 u trabba fil-parroċċa tas-Sacro Cuor, Tas-Sliema. Huwa studja l-filosofija fl-Università ta' Malta u t-teoloġija fl-Università ta' Bologna fl-Italja. Il-formazzjoni reliġjuża tiegħu bdiet fl-1986 fil-Kunvent tal-Madonna tal-Għar, ir-Rabat. Beda n-novizzjat f'Settembru tal-1988 u erba' snin wara rċieva l-Professjoni Solenni fl-Ordni Dumnikan. Hu ġie ordnat saċerdot mill-Arċisqof Ġużeppi Mercieca fit-8 ta' Lulju 1994. Wara li ġie lura mill-Italja, Patri Claudio beda ħidma pastorali fil-parroċċa ta' San Duminku, il-Belt. Serva wkoll fil-komunità Dumnikana fil-Birgu u bħala pirjol tal-komunità Dumnikana fi Gwardamanġa. Huwa għamel ukoll tmien snin jgħallem ir-reliġjon u l-istudji tal-media fil-Kulleġġ San Albert il-Kbir fil-Belt, u kien assistent kap tal-istess skola. Il-parroċċa ta' Ġesù Nazzarenu f'Tas-Sliema tiġbor fiha madwar 2,900 persuna. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615ec0e7cde81_rand.td-a-rec-img{text-align:left}.td_uid_3_615ec0e7cde81_rand.td-a-rec-img img{margin:0 auto 0 0}